**ΑΡΙΘΜ. ΠΡΩΤ.:6964/21-12-2018**

**AΠΟΣΠΑΣΜΑ**

Από το πρακτικό της 23/21-12-2018 Συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 21-12-2018 ημέρα Παρασκευή και ώρα 14.00 μ.μ. το Δημοτικό Συμβούλιο Σαμοθράκης συνήλθε σε τακτική συνεδρίαση ύστερα από την αρίθμ. πρωτ.: 6814/21-12-2018 πρόσκληση του Προέδρου του Δημοτικού Συμβουλίου (παρ. 4 του άρθρου 95, άρθρα 96 και 97 του Ν. 3463/2006) που δημοσιεύτηκε στον ειδικό χώρο ανακοινώσεων (πίνακα ανακοινώσεων και στην ιστοσελίδα και επιδόθηκε κατά την συνεδρίαση) για συζήτηση και λήψη αποφάσεων στα κατωτέρω θέματα της ημερήσιας διάταξης.

**ΘEMA: 1ο «Έγκριση προϋπολογισμού και ετήσιου προγράμματος δράσης οικ. έτους 2019»**

**Αρίθμ. Απόφαση: 303**

Πριν από την έναρξη της συνεδρίασης αυτής ο Πρόεδρος του Δημοτικού Συμβουλίου διαπίστωσε ότι σε σύνολο δεκαεπτά (17) συμβούλων ήταν:

|  |  |  |
| --- | --- | --- |
| **ΠΑΡΟΝΤΕΣ** | **ΑΠΟΝΤΕΣ** |  |
| 1. Βάβουρα Ευαγγελία- Δημ. Σύμβουλος | 1. Ατζανός Παναγιώτης |  |
| 2. Γαλατούμος Νικόλαος | 2. Βογιατζής Ιωάννης |  |
| 3. Γλήνιας Μιχαήλ | 3. Κορδώνια Ευαγγελία |  |
| 4. Ταμπάκης Νικόλαος | 4. Μόραλη Αντωνάκη Χρυσάνθη |  |
| 5. Κουτράκη Μαρία | 5. Λάζαρης Αλέξανδρος |  |
| 6. Πρόξενος Χρήστος | 6. Σκαρλατίδης Αθανάσιος |  |
| 7. Στεργίου Εμμανουήλ | 7. Λαζανδρέας Κων/νος |  |
| 8. Μισέντου Φράγκου Άννα | 8. Φωτεινού Φωτεινός |  |
| 9. Παπάς Παναγιώτης |  |  |
|  | (Δεν προσήλθαν αν και κλήθηκαν νόμιμα) |  |

Στη συνεδρίαση παραβρέθηκε και ο Δήμαρχος κ. Βίτσας Αθανάσιος και η υπάλληλος του Δήμου Βραχιώλια Ευαγγελία για την τήρηση των πρακτικών της συνεδρίασης.

Ύστερα από την διαπίστωση της απαρτίας ο Πρόεδρος κήρυξε την έναρξη της συνεδρίασης και εισηγήθηκε ως εξής:

Σύμφωνα με τις παρ. 1-8 του άρθρου 266 του Ν.3852/2010:

«1. Για το μεσοπρόθεσμο Προγραμματισμό των Δήμων εκπονείται πενταετές Επιχειρησιακό Πρόγραμμα, το οποίο εξειδικεύεται κατ' έτος σε ετήσιο Πρόγραμμα Δράσης και Ετήσιο Προϋπολογισμό. Το Τεχνικό Πρόγραμμα καταρτίζεται μαζί με το Ετήσιο Πρόγραμμα Δράσης, το οποίο αποτελεί μέρος του και επισυνάπτεται, σε αυτό, ως παράρτημα.

4. Η Εκτελεστική Επιτροπή συγκεντρώνει και αξιολογεί τις προτάσεις των υπηρεσιών του δήμου για το Ε.Π.Δ. και τον προϋπολογισμό και εισηγείται το προσχέδιο του Ε.Π.Δ. και του προϋπολογισμού στην οικονομική επιτροπή, προκειμένου η τελευταία να προβεί στην κατάρτιση αυτών και την υποβολή τους στο δημοτικό συμβούλιο.

6.Συνοπτική οικονομική κατάσταση του προϋπολογισμού, όπως τελικώς ψηφίσθηκε από το δημοτικό συμβούλιο αναρτάται υποχρεωτικά στην ιστοσελίδα του οικείου δήμου και δημοσιεύεται σε μία (1) τουλάχιστον ημερήσια ή εβδομαδιαία τοπική εφημερίδα ή, εάν τέτοια δεν υπάρχει, σε εφημερίδα που εκδίδεται στα όρια του νομού που εδρεύει ο οικείος δήμος. Η παράλειψη της ανωτέρω δημοσίευσης δεν επηρεάζει το κύρος της απόφασης του δημοτικού συμβουλίου με την οποία ψηφίστηκε ο προϋπολογισμός.

7.Ο προϋπολογισμός, το ετήσιο πρόγραμμα δράσης, η εισηγητική έκθεση της οικονομικής επιτροπής και οι αποφάσεις του δημοτικού συμβουλίου που αφορούν την επιβολή των φόρων, τελών, δικαιωμάτων και εισφορών υποβάλλονται στον Ελεγκτή Νομιμότητας για έλεγχο. Αν διαπιστωθεί κατά τον έλεγχο, ότι δεν έχουν εγγραφεί στον προϋπολογισμό οι υποχρεωτικές δαπάνες ή έσοδα που επιβάλλονται από το νόμο ή ότι έχουν εγγραφεί έσοδα ή έξοδα, τα οποία δεν προβλέπονται από το νόμο, ή ότι το ύψος των εσόδων υπερβαίνει αναιτιολόγητα τις αποδόσεις του προηγούμενου οικονομικού έτους, ο Ελεγκτής Νομιμότητας καλεί το δημοτικό συμβούλιο να αναμορφώσει κατάλληλα τον προϋπολογισμό μέσα σε προθεσμία δεκαπέντε (15) ημερών.

Η εκτελεστική Επιτροπή με την υπ’ αριθ. 4/2018 απόφασή της εισηγήθηκε το προσχέδιο του προϋπολογισμού και του ΕΠΔ στην Οικονομική Επιτροπή κατά την περιπτ. δ’ του άρθρου 63 του Ν.3852/2010.

Από τις αρμόδιες υπηρεσίες του Δήμου μας το προσχέδιο του προϋπολογισμού οικ. έτους 2019 εστάλη στο Παρατηρητήριο Οικονομικής Αυτοτέλειας των Ο.Τ.Α του άρθρου 4 του ν. 4111/2013, το οποίο με το αρίθμ. πρωτ.: 1228/14-12-2018 έγγραφό του εκφράζει την γνώμη του επί του σχεδίου του προϋπολογισμού οικονομικού έτους 2019 του Δήμου Σαμοθράκης.

Η οικονομική Επιτροπή λαμβάνοντας υπόψη το αρίθμ. πρωτ.: 1228/14-12-2018 έγγραφο του Υπουργείου Εσωτερικών ¨Γνώμη του Παρατηρητηρίου Οικονομικής Αυτοτέλειας των Ο.Τ.Α. επί του σχεδίου του προϋπολογισμού οικονομικού έτους 2019 του Δήμου Σαμοθράκης, προχώρησε στην αναδιαμόρφωση του προσχεδίου του προϋπολογισμού που συνέταξε η Εκτελεστική Επιτροπή με την αρίθμ.: 4/2018 απόφασή της προκειμένου να εξαληφθεί η παράβαση ως προς τα Κριτήρια 15-16- Ομάδες Εσόδων Ι και ΙΙ αξιολόγησης περ. Γ της οδηγίας ΚΥΑ 38347/25-7-2018 στη σύνταξη του τελικού σχεδίου προϋπολογισμού του Δήμου Σαμοθράκης και του Ετήσιου Προγράμματος Δράσης για το έτος 2019 σύμφωνα με την περίπτ. α’ του άρθρου 72 του Ν.3852/2010 και υπέβαλλε στο Δημοτικό Συμβούλιο με την υπ’ αριθ. 189/2018 απόφασή της.

Κατόπιν των ανωτέρω σας καλώ να ψηφίσουμε για τον προϋπολογισμό και το ΕΠΔ του Δήμου οικονομικού έτους 2019

Το Δ.Σ. αφού άκουσε την εισήγηση του προέδρου και είδε

- την περίπτ. α’ της παρ.1 του άρθρου 72 του Ν.3852/2010

- τις παρ. 1-8 του άρθρου 266 και τις παρ.1-2 του άρθρου 267 του Ν.3852/2010

- την παρ.3 του άρθρου 76 και τις περιπτ. δ’ και ε’ του άρθρου 63 του Ν.3852/2010

- τις παρ.1-3 του άρθρου 86 του Ν.3852/2010,

- την ΚΥΑ οικ. 38347/25.07.2018 ¨Παροχή οδηγιών για την κατάρτιση του προϋπολογισμού των δήμων, οικονομικού έτους 2019 – τροποποίηση της υπ’ αριθμ. 7028/2004 (Β΄253) απόφασης

-την υπ’ αριθ. 4/2018 απόφαση της Εκτελεστικής Επιτροπής με την οποία εισηγήθηκε το προσχέδιο του προϋπολογισμού και του ΕΠΔ στην Οικονομική Επιτροπή

- το αρίθμ. πρωτ.: 1228/14-12-2018 έγγραφο του Υπουργείου Εσωτερικών ¨Γνώμη του Παρατηρητηρίου Οικονομικής Αυτοτέλειας των Ο.Τ.Α. επί του σχεδίου του προϋπολογισμού οικονομικού έτους 2019 του Δήμου Σαμοθράκης

- Το σχέδιο του προϋπολογισμού και του Ετήσιου Προγράμματος Δράσης του Δήμου Σαμοθράκης για το έτους 2019, όπως συντάχθηκε με την αριθ. 189/2018 Απόφαση της Οικονομικής Επιτροπής

Και έπειτα από διαλογική συζήτηση

**ΑΠΟΦΑΣΙΖΕΙ ΟΜΟΦΩΝΑ**

# Α. Ψηφίζει τον προϋπολογισμό οικ. έτους 2019 και εγκρίνει το ετήσιο πρόγραμμα δράσης έτους 2019 όπως καταρτίστηκε με την αρίθμ. 189/2018 απόφαση της Οικονομικής Επιτροπής και αναρτήθηκε στο ΔΙΑΥΓΕΙΑ ( ΑΔΑ: ΩΔΔΟΩ1Λ-ΛΝ5).

**Β.** Το κείμενο του προϋπολογισμού και του ΕΠΔ με τα επισυναπτόμενα έγγραφα και παραρτήματα να υποβληθεί στον Ελεγκτή Νομιμότητας (μέχρι την τοποθέτησή του στον Γ.Γ. Αποκεντρωμένης Διοίκησης) εντός δεκαπέντε (15) ημερών για έλεγχο.

**Γ.** Συνοπτική κατάσταση του προϋπολογισμού να αναρτηθεί στην ιστοσελίδα του Δήμου και να δημοσιευθεί σε μία (1) τουλάχιστον ημερήσια ή εβδομαδιαία τοπική εφημερίδα ή, εάν τέτοια δεν υπάρχει, σε εφημερίδα που εκδίδεται στα όρια του νομού που εδρεύει ο δήμος.

**Δ.** Η παρούσα απόφαση με βάση το άρθρο 2, παρ 4, του ν. 3861/2010 «πρόγραμμα διαύγεια», πρέπει να αναρτηθεί στο διαδίκτυο διαφορετικά δεν εκτελείται.

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο Πρόεδρος του Δημοτικού Συμβουλίου Τα Μέλη Ο Γραμματέας

Παπάς Παναγιώτης (Υπογραφές)

Φωτεινού Φωτεινός

Ακριβές Απόσπασμα

Ο Δήμαρχος

Βίτσας Αθανάσιος